Ehdotus neuvoston asetus niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä tammikuuta 2004 sovellettavista korjauskertoimista /* KOM/2004/0424 lopull. */





Ehdotus NEUVOSTON ASETUS niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä tammikuuta 2004 sovellettavista korjauskertoimista (komission esittämä) PERUSTELUT I. Henkilöstösääntöjä on muutettu 5 päivänä lokakuuta 1987 annetulla asetuksella (Euratom, EHTY, ETY) N:o 3019/87, jolla niihin lisättiin liite X kolmansissa maissa työskenteleviin Euroopan yhteisöjen virkamiehiin sovellettavista erityisistä poikkeusmääräyksistä. Asetuksella perustettiin mm. erityinen palkkajärjestelmä, ja uuden liitteen 11, 12 ja 13 artikla koskevat niiden virkamiesten palkkausta, joiden asemapaikka on mainituissa maissa. Järjestelmän mukaan palkka maksetaan euroina Belgiassa, mutta se voidaan maksaa joko kokonaan tai osaksi myös asemamaan valuuttana. Tällöin paikallisena valuuttana maksettavaan palkan osaan sovelletaan korjauskerrointa. Kyseisen liitteen 13 artiklan mukaan Euroopan unionin neuvosto vahvistaa kolmansissa maissa sovellettavat korjauskertoimet kuuden kuukauden välein. Tämä ehdotus koskee niiden yhteisön virkamiesten palkkoihin, joiden asemapaikka on kolmannessa maassa, 1 tammikuuta 2004 sovellettavien korjauskertoimien vahvistamista. Talousarvioon kohdistuvat vaikutukset ovat lähes mitättömät suhteessa lähetystöjen toiminnan kokonaistalousarvioon. II. Neuvosto päätti 18 päivänä heinäkuuta 1988 annetulla asetuksella (EHTY, ETY, Euratom) N:o 2175/88 ensimmäisistä korjauskertoimista, joita sovellettiin 10. lokakuuta 1987 alkaen. Tämän jälkeen neuvosto on vahvistanut korjauskertoimet kuuden kuukauden välein, viimeksi 9 päivänä tammikuuta 2004 annetulla asetuksella (EY, Euratom) N:o 64/2004, ja nämä viimeksi vahvistetut korjauskertoimet tulivat voimaan 1 heinäkuuta 2003. Yhteisön ulkopuolella käytettävä palkkajärjestelmä perustuu virkamiehille, joiden asemapaikka on kolmannessa maassa, paikallisena valuuttana maksettavien palkkojen ja Brysselissä maksettavien palkkojen tasavertaisen ostovoiman periaatteeseen. Periaatetta sovelletaan Eurostatin laskemien taloudellisten pariteettien perusteella. Korjauskerroin saadaan jakamalla ostovoimapariteetti vaihtokurssilla. Tärkein tehtävä korjauskertoimien vahvistamisessa on siis eri asemapaikkojen ja Brysselin välisten ostovoimapariteettien laskeminen. Kirjanpidossa käytettäviksi vaihtokursseiksi valitaan joulukuun 2003 vaihtokurssit. Taulukossa A ilmoitetaan jokaisen asemapaikan osalta tammikuussa 2004 sovellettavat uudet taloudelliset pariteetit, vastaavat valuuttakurssit ja näihin perustuvat korjauskertoimet. Taulukossa B ilmoitetaan jokaisen asemapaikan osalta taulukossa A annettujen lukujen prosentuaalinen kehitys edelliseen vuosipuoliskoon verrattuna. LIITE TAULUKKO A >TAULUKON PAIKKA> LIITE TAULUKKO B >TAULUKON PAIKKA> Ehdotus NEUVOSTON ASETUS niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä tammikuuta 2004 sovellettavista korjauskertoimista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 [1] ja viimeksi muutettu asetuksella (EY, EHTY, Euratom) N:o 2182/2003 [2], sekä erityisesti näiden henkilöstösääntöjen liitteessä X olevan 13 artiklan ensimmäisen kohdan, [1] EYVL L 56, 4.3.1968, s. 1. [2] EYVL L 327, 16.12.2003, s. 3. ottaa huomioon komission ehdotuksen, sekä katsoo seuraavaa: (1) Olisi otettava huomioon elinkustannusten kehitys yhteisön ulkopuolisissa maissa ja sen vuoksi vahvistettava 1 päivästä tammikuuta 2004 lukien korjauskertoimet, joita sovelletaan niille virkamiehille, joiden asemapaikka on kolmannessa maassa, asemamaan valuuttana maksettaviin palkkoihin. (2) Asetuksen (EY, Euratom) N:o 64/2004 [3] nojalla maksun suorittamiseen johtavat korjauskertoimet saattavat aiheuttaa palkan korotuksen tai vähennyksen takautuvasti. [3] EYVL L 10, 16.1.2004, s. 1. (3) Olisi annettava säännökset korotuksen soveltamisesta takautuvasti tilanteessa, jossa uudet korjauskertoimet aiheuttavat palkan korotuksen. (4) Olisi annettava säännökset liikaa maksettujen määrien takaisinperimisestä 1 päivän tammikuuta 2004 ja tämän asetuksen voimaantulopäivän väliseltä ajalta tilanteessa, jossa uudet korjauskertoimet aiheuttavat palkan alennuksen. (5) Vastaavasti kuin on säädetty Euroopan yhteisöjen virkamiesten ja muun henkilöstön palkkoihin ja eläkkeisiin yhteisössä sovellettavista korjauskertoimista olisi säädettävä, että maksujen mahdollinen takaisinperiminen voi enimmillään koskea korjauskertoimien vahvistamista koskevaa päätöstä edeltävää kuuden kuukauden jaksoa ja että päätöksen vaikutukset voidaan porrastaa enintään kahdentoista kuukauden ajalle päätöksen tekopäivästä, ON ANTANUT TÄMÄN ASETUKSEN: 1 artikla Euroopan yhteisöjen virkamiehille, joiden asemapaikka on kolmannessa maassa, asemamaan valuuttana maksettavaan palkkaan sovellettavat korjauskertoimet, jotka tulevat voimaan 1 päivänä tammikuuta 2004, vahvistetaan liitteessä. Näiden palkkojen laskemiseen käytetään vaihtokursseja, joita on käytetty Euroopan unionin yleisen talousarvion toteuttamiseen ensimmäisessä kohdassa tarkoitettua päivää edeltävän kuukauden osalta. 2 artikla 1. Toimielimet suorittavat maksut takautuvasti, jos liitteessä vahvistetut korjauskertoimet aiheuttavat palkkojen korotuksen. 2. Jos liitteessä vahvistetut korjauskertoimet aiheuttavat palkkojen alennuksen, toimielimet laskevat palkkoja takautuvasti 1 päivän tammikuuta 2004 ja tämän asetuksen voimaantulopäivän väliseltä ajalta. Takautuva tarkistus, jolla peritään takaisin liikaa maksettu määrä, koskee tämän asetuksen voimaantulopäivää edeltävää enintään kuuden kuukauden ajanjaksoa. Takaisinperintä porrastetaan enintään kahdentoista kuukauden ajalle samasta päivästä laskettuna. 3 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja LIITE >TAULUKON PAIKKA> RAHOITUSSELVITYS 1. TOIMENPITEEN NIMI Ehdotus neuvoston asetukseksi niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä tammikuuta 2004 sovellettavista korjauskertoimista 2. BUDJETTIKOHTA XX-010102-01 3. OIKEUSPERUSTA Henkilöstösääntöjen liitteessä X oleva 12 ja 13 artikla 4. TALOUDELLISET VAIKUTUKSET 4.1 Todellisten kustannusten väliaikainen EUR 125 139 579 määrä vuodelle 2004 (EUR 10 428 298,25 kuukaudessa) (1) 4.2 Arvio tammikuun 2004 korjauskertoimien vaikutuksesta + EUR 10 729,56 (2) 4.3 Arvioitu puolivuosittainen kustannus [(2) x 6] + EUR 64 377,36 4.4 Vaikutus suhteessa todellisten kustannusten väliaikaiseen määrään [(2) : (1)] + 0,102888886% Taloudelliset vaikutukset eivät sisällä komission kuukausittain vahvistamien väliaikaisten kertoimien vaikutusta.